“बरेगडू किन्ना चज्जल जनकार ऐ, अल्ल जन बुनी टकांदा अपना निग्गर आल्हड़ा, ब्हा खड़बात च बी तां मन्नां किक्करै थमां छुड़की जा, डाला किक्करै दा बशक्क मुड़की जा। इक इक आल्हड़ै च हेठली भेठा डियोडी होंदी ऐ, उत्थोआं गै बरेगडू दी अंदर बाहर आओ जाई रौंहदी ऐ, अंदर बैठक ते पसारी खुल्ली कन्नै ब्हादार, उत्थैं बरेगड़ी दिंदी अंडे त्रै-चार। गिल्लैं गी बड्डे मठोई पींहगां झूहटने दा मलसिद्द चढ़े दा रौंहदा, उंदे झूहटने लेई इक आल्हड़ा अद्धा बुनी छोड़ी ओढ़े दा, उयै आल्हड़ा गिल्लैं दा झूला बनी जंदा, उस्सै पर झटारे लैंदे रौंहदे किन्नै किन्ने दिन ते फ्ही उड्डी जंदे, पिच्छैं आल्हड़े रेह्ई जंदे खाल-मखाली।